Trajans marked

Trajans marked (latin: Mercatus Traiani, italiensk: Mercati di Traiano) er et stort ruinkompleks i sentrum av Roma, nær den nordvestre enden av Via dei Fori Imperiali.

Bygningen ble oppført mellom 100 og 110, tegnet av keiser Trajans faste arkitekt Apollodorus fra Damaskus. Markedet ble i sin tid regnet blant underverkene i antikkens verden. Komplekset rommet 150 butikker og kontorer (disse administrerte trolig kornutdelingen tidlig på 100-tallet). Lagerkrukker i andre etasje tyder på at det ble solgt vin og olje der. Hovedgaten, Via Biberatica, som går gjennom markedet, har navn etter skjenkestedene som befant seg langs den. Butikkene åpnet tidlig og lukket i tolvtiden. Kvinnene nøyde seg med å besøke skredder og skomaker, andre innkjøp ble oftest foretatt av menn. Blant butikkeierne i perioden 117-193 er de eneste kvinnene en fiskekone, en grønnsakhandlerske, to gullsmeder og tre ullselgere.Gyldendals reisehåndbøker: Roma (s. 89), Oslo 2006, ISBN 82-05-36133-9

I løpet av middelalderen ble anlegget påbygd med flere etasjer og forsvarsverker som Torre delle Milizie fra 1200.

Referanser

 Eksterne lenker 


Kategori:Antikke byggverk i Roma
Kategori:Arkitektur på 100-tallet
Kategori:Romersk arkitektur
Kategori:Rione Monti